خاران: خاران نا علاقہ کوزری مٹ اٹ لیویز فورس کارروائی کرسا موٹر سائیکل دز اسے دزگیر کرے۔ حوال نا رداٹ 28 فروری نا ننکان لیویز کنٹرول روم خاران ءِ زری مٹ ٹوپیان نا علاقہ آن امان اللہ پنی ءُ بندغ اسے نا موٹر سائیکل دزی مننگ نا ڈس رسینگا۔ واقع نا ڈس ملنگ تون ڈپٹی کمشنر خاران منیرآحمد موسیانی وخت آ ایکشن ہلسا دز آتے دزگیر کننگ و موٹر سائیکل ءِ دوئی کننگ نا حکم تس۔ اسسٹنٹ کمشنر خاران امتیاز محفوظ بلوچ نا پارت آ لیویز فورس جائے وقوع نا کنڈآ راہی مس۔ وخت اس کہ رسالدار میجر حاجی خدابخش ساسولی و رسالدار ایس ایچ او ریاض احمد توقیر نا زیرنگرانی ایڈیشنل ایس ایچ او نائب رسالدار میرآحمد سمالانی لیویز ورنا تتون اوار مالو آن ہندا علاقہ ٹی گشت کریکہ۔
(آن لائن)
